พึ่งคลอดวันที่5เมษา หลังจากนั้นแนะนำให้ฉีดยาคุมแบบเดือน นัดฉีดวันที่18ส.ค แต่ไม่อยากฉีกต่อ เลยเลือกที่จะกินยาคุมแทน กินมาได้7วันแล้ว แต่มีอะไรกับแฟนวันที่18ส.ค โดยวิธีการหลั่งนอก มีโอกาสท้องไหมค่ะ
สวัสดีค่ะ หากวันนัดฉีดยาคุมกำเนิดเข็มต่อไปคือ 18 ส.ค. แต่ไม่ได้ไปฉีด และได้เริ่มกินยาคุมกำเนิดไปแล้ว ก่อนที่จะถึงวันกำหนดนัดฉีดนั้น ยาคุมกำเนิดก็จะออกฤทธิ์ในการป้องกันการตั้งครรภ์ได้ต่อเนื่องมาจากยาฉีดค่ะ โดยจะช่วยป้องกันการตั้งครรภ์ได้มากกว่า 99% ดังนั้น โอกาสในการตั้งครรภ์ก็จะน้อยกว่า 1% แต่ทั้งนี้ต้องทานยาอย่างถูกต้องด้วยอย่างไรก็ตาม หากยังให้นมลูกอยู่ ยาคุมกำเนิดที่ทานนั้น ต้องเลือกชนิดที่เป็นฮอร์โมนเดี่ยว เช่นยี่ห้อ exluton, dailyton, cerazette เป็นต้น หากเลือกชนิดที่เป็นฮฮรโมนรวม จะมีผลไปลดการหลั่งน้ำนมลงได้ค่ะ